પાટનગરમાં સચિવાલય સહિત અનેક સરકારી કચેરીઓ આવેલી હોવાથી સમગ્ર રાજ્યમાંથી મુલાકાતીઓ આવતા હોય છે. જેના કારણે દિવસ દરમિયાન ગાંધીનગરમાં નોંધાયેલા વાહનો કરતાં બહારના જિલ્લાના વાહનોની સંખ્યા વધુ હોય છે. અગાઉની ઈ-મેમો સીસ્ટમમાં આવા જિલ્લા બહારના વાહનોને ઈ-મેમો આપી શકાતો ન હતો. જો કે હવે સમગ્ર રાજ્યમાં નોંધાયેલા વાહનોનો ડેટા ટ્રાફિક પોલીસના સર્વરમાં આવી ગયો છે. પરિણામે જેવી રીતે ગાંધીનગરમાં નોંધાયેલા વાહનને સરનામા પર ઈ-મેમો મોકલી શકાય છે તે રીતે જિલ્લા બહાર નોંધાયેલા વાહનોને પણ ઈ-મેમો મોકલી શકાશે.